text: Forsvaret fyrer igen i Varde og Oksbøl
  13 juni 2013 kl. 06.31
  Forsvaret fyrer 22 ud 47 værkstedsfolk som følge af forsvarsforliget. Flere fyringer er på vej.
  Forsvaret er i gang med drastiske nedskæringer i Varde og Oksbøl.
  Først på året blev der fyret 12 medarbejdere i Forsvarets Bygge- og Etablissementstjeneste i Varde og Oksbøl.
  I maj blev infirmerierne i Varde og Oksbøl nedlagt af Forsvarets Sundhedstjeneste.
  Nu er turen kommet til Forsvarets hovedværksteder. I alt i Danmark skal der nedlægges 272 stillinger, og det rammer i første omgang Varde og Oksbøl med 22 fyringer, oplyser Forsvarskommandoen.
  Planen er, at værkstedet i Varde skal nedlægges og samles under værkstedet i Oksbøl, men der er yderligere nedskæringer på vej.
  Forsvaret vil til efteråret undersøge, om der mulighed for at effektivisere forsvarets materielvedligeholdelse yderligere og de fyringer, der vil komme i forlængelse af det forventes at være gennemført inden udgangen af 2015.
  